བར་སྐབས་དེར་རྩོམ་པ་པོ་ཁོ་ནི་རྒྱ་བོད་ཡིག་བསྒྱུར་གྱི་ལས་ཀའང་མང་པོར་ཞུགས་ཟིན་ཏེ།སྦྲང་ཆར་ལོ་འཁོར་དཔེ་ཚོགས།ལས་བསྒྱུར་རྩོམ་མུ་ཏིག་ཕྲེང་མཛེས།དང་།ཨ་ལེ་ཡི་སྒྲུང་རིང་རྡུལ་འཚུབ་དྭངས་སོང་།ཚར་མེད།གཉིས་མཉམ་བསྒྱུར་བྱས་པའི་བྱ་བར་ཞུགས་པར་མ་ཟད།པེ་ཅིང་མི་རིགས་དཔེ་སྐྲུན་ཁང་གིས་པར་དུ་སྐྲུན་པའི་ཀྲུང་གོའི་ན་ཆུང་བྱིས་པའི་ཤེས་བྱ་ཀུན་འདུས།ལས་འཚོ་བའི་རྒྱུན་ཤེས།དང་།སི་ཁྲོན་དཔེ་སྐྲུན་ཚོགས་པ་དང་སི་ཁྲོན་རིག་རྩལ་དཔེ་སྐྲུན་ཁང་གཉིས་ཀྱིས་མཉམ་པོར་པར་སྐྲུན་བྱས་པའི་ཤེས་རབ་འཕེལ་བའི་བསྟན་བཅོས།ཞེས་པའི་དེབ་གཉིས་སྔ་ཕྱིར་བསྒྱུར་པ་དང་།ལྷག་དོན་ལོར་མཚོ་སྔོན་མི་རིགས་རྩོམ་རིག་ཡིག་བསྒྱུར་ཚོགས་པ་འཛུགས་དུས།རྩོམ་པ་པོ་ཁོ་ཚོགས་པ་དེའི་ཚོགས་གཙོ་གཞོན་པར་བདམས་ཐོན་བྱུང་ལ།ཕྱི་ལོ་ནས་བཟུང་ཀྲུང་གོའི་རྩོམ་པ་པོ་མཐུན་ཚོགས་ཀྱིས་བསྒྲིགས་ཤིང་།རྩོམ་པོ་པོ་དཔེ་སྐྲུན་ཁང་གིས་པར་དུ་བསྐྲུན་པའི་ཀྲུང་གོའི་དེང་རབས་རྩོམ་རིག་བརྩམས་ཆོས་གཅེས་བཏུས།ལོ་དང་ལོ་ཡི་སྒྲུང་གཏམ་དེབ་སྟོད་ཆདང་།སྙན་ངག་དེབ་གཉིས་ཀྱི་གཙོ་སྒྲིག་པའི་འགན་འཁུར་ནས་ལས་ཀ་དེ་དུས་ལྟར་འགྲུབ་པར་བྱས་ལ།སྒོས་སུ་ལོ་ཡི་རྣམ་གྲངས་དེའི་དཔེ་དེབ་ལྔ་པོའི་ཡིག་བསྒྱུར་དང་གཏག་སྒྲིགཔར་སྐྲུན་ཡོད་ཚད་མཚོ་སྔོན་ཞིང་ཆེན་རྩོམ་པ་པོ་མཐུན་ཚོགས་ཀྱིས་འགན་གཙང་ལེན་བྱས་པར།བཀྲ་ཤིས་དོན་གྲུབ་ལགས་ནི་དཔེ་ཚོགས་དེའི་ཀྲུའུ་རེན་གཞོན་པར་བསྐོས་ཏེ།སོ་སོའི་དེབ་ཀྱི་གཙོ་སྒྲིག་པ་དག་དང་མཉམ་གཅིག་ཏུ་བྱ་བ་དེ་སྔར་ལས་འཐུས་ཚང་དང་གྲལ་དག་པོར་འགྲུབ་པར་མཛད་ལ།དེབ་དེ་དག་ཁྲོད་ཀྱི་སྒྲུང་འབྲིང་ལིའུ་ཝན་ཧྥུ་ཡི་གྱོད་དོན།དང་།ཐུའུ་ཙི་ཆང་གི་སྒེར་གྱི་སྐྱོ་གདུང་།ཐུན་མིན་འདྲི་རྩད།བཅས་ལེགས་པོར་བསྒྱུར་ཐུབ་ཡོད།